CELEX: 62014TN0402
Language: sl
Date: 2014-06-06 00:00:00
Title: Zadeva T-402/14: Tožba, vložena 6. junija 2014 – FCC Aqualia proti UUNT – Sociedad General de Aguas de Barcelona (AQUALOGY)

11.8.2014   
            
            
               SL
            
            
               Uradni list Evropske unije
            
            
               C 261/40
            
         Tožba, vložena 6. junija 2014 – FCC Aqualia proti UUNT – Sociedad General de Aguas de Barcelona (AQUALOGY)
   (Zadeva T-402/14)
   2014/C 261/66
   Jezik, v katerem je bila tožba vložena: španščina
   
      Stranke
   
   
      Tožeča stranka: FCC Aqualia, SA (Madrid, Španija) (zastopnika: J. de Oliveira Vaz Miranda de Sousa in N. González-Alberto Rodríguez, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Sociedad General de Aguas de Barcelona, SA (Barcelona, Španija)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               delno razveljavi odločbo prvega odbora za pritožbe Urada za usklajevanje na notranjem trgu (znamke in modeli) z dne 13. marca 2014 v zadevi R 1209/2013-1 in zavrne prijavo znamke Skupnosti št. 1 0 1 22  976„AQUALOGY“ za storitve iz razredov 35, 37, 39, 40 in 42 na podlagi relativnega razloga za zavrnitev, določenega v členu 8(1)(b) Uredbe št. 207/2009;
            
         
               —
            
            
               podredno, v primeru, da se zgoraj navedenemu tožbenemu razlogu ne ugodi v celoti, na podlagi člena 8(5) Uredbe št. 207/2009 delno razveljavi izpodbijani sklep v delu, v katerem je potrjena zavrnitev ugovora na prijavo znamke Skupnost št. 1 0 1 22  976„AQUALOGY“ za storitve iz razredov 35, 37, 39, 40 in 42, ter tožbo vrne odboru za pritožbe v novo odločanje glede razlogov za zavrnitev, določenih v zgoraj navedenem členu;
            
         
               —
            
            
               UUNT naloži plačilo stroškov.
            
         
      Tožbeni razlogi in bistvene trditve
   
   
      Prijavitelj znamke Skupnosti: Sociedad General de Aguas de Barcelona, SA
   
      Zadevna znamka Skupnosti: figurativna znamka, ki vsebuje besedni element „AQUALOGY“ za proizvode in storitve iz razredov 1, 4, 5, 6, 7, 9, 11, 12, 17, 19, 27, 32, 33, 35, 36, 37, 38, 39, 40, 41, 42, 43, 44 in 45 – prijava znamke Skupnosti št. 1 0 1 22  976
   
      Imetnik znamke ali znaka, navajanega v postopku z ugovorom: tožeča stranka
   
      Navajana znamka ali znak: besedna znamka „AQUALIA“ in nacionalna figurativna znamka, ki vsebuje besedni element „AQUALIA“ za proizvode in storitve iz razredov 7, 9, 32, 35, 36, 37, 39, 40 in 42
   
      Odločba oddelka za ugovore: zavrnitev ugovora
   
      Odločba odbora za pritožbe: zavrnitev pritožbe
   
      Navajani tožbeni razlogi: kršitev členov 8(1)(b) in 8(5) Uredbe Sveta (ES) št. 207/2009